OpenLLM-France/wikimedia huggingface dataset:
# Francisco Campos Salamanca

Francisco Campos Salamanca (Las Palmas de Gran Canaria, 8 de març de 1916 - Madrid, 8 de setembre de 1995), conegut com a Paco Campos, va ser un futbolista i entrenador de futbol espanyol. Jugava com a davanter i va disputar deu temporades a la primera divisió espanyola, nou amb l'Atlético Aviación i un amb l'Sporting de Gijón. Va ser internacional amb la selecció espanyola.

## Trajectòria
### Com a jugador

Campos va començar jugant en equips de la seva ciutat natal, com el Real Sporting San José o el Marino FC, fins a l'inici de la guerra civil el 1936. Quan va concloure la guerra, va començar a jugar al Club Aviación Nacional i, a mitjans de la temporada 1939-40, es va incorporar a l'Atlético Aviación (actual Atlético de Madrid). Amb l'Atlético va debutar a la primera divisió espanya el 7 de gener de 1940, en una victòria per 2-1 contra el Reial Madrid. En la seva primera temporada a l'equip va aconseguir un títol de lliga, que, a més, també va ser el primer de la història per al seu club. En la campanya següent va tornar a guanyar la lliga i, en la tercera, Campos va aconseguir el seu rècord golejador particular a primera divisió després de marcar 20 gols.
El 1948 va fitxar per l'Sporting de Gijón, conjunt que acabava de baixar a segona divisió. En la campanya 1949-50, va actuar d'entrenador-jugador de l'equip després de la marxa de Manuel Meana i fins a la incorporació d'Amadeo Sánchez com a tècnic de Gijón. A la temporada 1950-51, aquest cop només com a jugador, va marcar 20 gols i va aconseguir l'ascens a primera divisió. Va romandre en el club asturià durant una altra temporada més, abans de retirar-se com a futbolista el 1952.
Campos va disputar un total de 204 partits a primera divisió, en els quals va marcar 127 gols.
També, Campos va ser internacional amb la selecció espanyola, disputant 6 partits i marcant 5 gols.

### Com a entrenador

Va començar la seva carrera com a tècnic al club on havia posat fi la seva etapa com a futbolista, l'Sporting de Gijón, el que va dirigir en la temporada 1954-55. Posteriorment, també va ocupar la banqueta del CD Badajoz, la UD Salamanca, la UD Las Palmas, el CD Manchego i el CD Tenerife, en tots els casos entre la segona divisió i la tercera divisió espanyola.

## Palmarès

* 2 lligues espanyoles (Primera Divisió): 1939/40 i 1940/41.

## Referències

* ↑ «Francisco Campos, jugador». BDFutbol. [Consulta: 9 juny 2017].
* ↑ «Francisco Campos, entrenador». BDFutbol. [Consulta: 9 juny 2017].
* ↑ Guijarro, Miguel Ángel. «Magia canaria en la banda zurda» (PDF) (en castellà). Mundo Deportivo - Hemeroteca, 16-10-2004. [Consulta: 9 juny 2017].
* ↑ Ramos, Jesús. «Campos, el interior de la delantera de seda» (en castellà). Marca, 13-12-2015. [Consulta: 9 juny 2017].
* ↑ Félix, Martialay. Todo sobre la selección española (en castellà). Lib Deportivas Esteban Sanz, 2006, p. 542. ISBN 9788485977994.
# Arzani-Volpini

Arzani - Volpini també anomenada Scuderia Volpini va ser un constructor italià de cotxes que va arribar a construir monoplaces per disputar curses a la Fórmula 1.

## Història

Arzani-Volpini va ser fundada per Gianpaolo Volpini i el constructor de motors Egidio Arzani.
Van començar amb cotxes amb els quals disputaven les curses de categories inferiors com la Fórmula 3 i la Fórmula Junior.
Ja l'any 1954 van ajuntar-se per comprar un xassís Maserati a la Scuderia Milano que havia disputat curses de la temporada 1950. Amb aquest xassís modificat i un motor propi van provar d'entrar a la F1.

## A la F1

A la temporada 1955 va haver-hi presència de cotxes Arzani-Volpini en una sola cursa, el GP d'Itàlia de la mà del pilot italià Luigi Piotti. Aquest però, no va poder prendre la sortida de la cursa per problemes mecànics.
No hi va tornar a haver presència de monoplaces Arzani-Volpini a cap més cursa del mundial.
A pesar d'això, van continuar fabricant cotxes per disputar les categories inferiors.

### Resum

| Any | Pilot | 1 | 2 | 3 | 4 | 5 | 6 | 7 | Posició | Punts |
| 1955 | Luigi Piotti | ARG | MON | 500 | BEL | HOL | GBR | ITA NVS | - | 0 |
# Cal Facundo (Piera)

Cal Facundo és una obra del municipi de Piera (Anoia) inclosa en l'Inventari del Patrimoni Arquitectònic de Catalunya.

## Descripció

Casa entre mitgeres de planta baixa i pis. És interessant sobretot pels acabaments de façana i emmarcament d'obertures que denoten un estil modernista per la forma ondulada que sobresurt en relleu a manera de fris. La planta primera és l'original i la planta baixa respon a una reforma del 1978 que ha mantingut l'estil. Destaca sobretot la barana del terrat que alterna ferro forjat molt dibuixat i obra. També la barana del balcó de ferro forjat.

## Història

On actualment hi ha la botiga hi havia hagut un taller de serralleria del propietari de la casa que fou qui va realitzar els elements de ferro de la façana. La reixa de la porta és del 1978.

## Referències

* 1 2 «Cal Facundo». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].
# Josiana Cabanas

Josiana Cabanas (Perpinyà, 28 de març de 1952), també coneguda com a Josianne Cabanas, Josiana Cabanas-Duhalde o Josiana Duhalde-Cabanas, és una novel·lista i periodista nord-catalana.
Ha treballat durant anys al diari L'Indépendant de Perpinyà i ha col·laborat a l'“Almanac Català del Rosselló” i a “Sant Joan i Barres”. Ha escrit tres reculls de contes en català i llibres de divulgació històrica sobre El Rosselló, particularment sobre la Processó de la Sanch.

## Obres destacades

* Senzilles històries de dones (1983)
* A través d'un vidre entelat, l'espera (1985)
* Punt de creu (1986)
* La procession de la Sanch, six siècles de foi et de tradition (2003).
* Crimes et mystères en Roussillon (2006)
* Les Noell du Vallespir - Une famille dans l'histoire (2011)
* Les Pyrénées Orientales (2014)

## Referències

* ↑ «Josiana Cabanas». Diccionari de la literatura catalana. Barcelona: Grup Enciclopèdia Catalana.
# Lakhmia

Lakhmia és un riu de Bangladesh, una derivació del Brahmaputra que abandona aquest riu a Tok, al districte de Maimansingh (o districte de Mymensingh). Corre en direcció sud fins que desaigua al Dhaleswari a 23° 34′ N, 90° 34′ E﻿ / ﻿23.567°N,90.567°E﻿ / 23.567; 90.567 a uns 7 km de la unió d'aquest amb el Meghna. Narayanganj, port del districte de Dacca, està situada a la seva riba. Fou un dels rius més bonics i nets de Bengala, destacat per les seves aigües pures i fresques, però actualment està força contaminat.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Peristedion truncatum

Peristedion truncatum és una espècie de peix pertanyent a la família dels peristèdids.

## Descripció

* Fa 17 cm de llargària màxima (normalment, en fa 15).

## Hàbitat

És un peix marí i batidemersal que viu entre 155 i 910 m de fondària (normalment, fins als 580).

## Distribució geogràfica

Es troba a l'Atlàntic occidental: des de Nova Jersey fins al Brasil, incloent-hi el Golf de Mèxic, el mar Carib i les Petites Antilles.

## Observacions

És inofensiu per als humans.

## Referències

* ↑ Lacépède B. G. E., 1801. Histoire naturelle des poissons. Hist. Nat. Poiss. v. 3. i-lxvi + 1-558.
* ↑ uBio (anglès)
* ↑ Günther, A., 1880. Report on the shore fishes procured during the voyage of H. M. S. Challenger in the years 1873-1876. A: Report on the scientific results of the voyage of H. M. S. Challenger during the years 1873-1876. Zoology. Rept. Challenger Shore Fishes v. 1 (pt 6): 1-82, Pls. 1-32.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Miller, G.C. i W.J. Richards, 2002. Peristediidae. Armoured searobins (armoured gurnards). P. 1278-1285. A: K.E. Carpenter (ed.). FAO species identification guide for fishery purposes. The living marine resources of the Western Central Atlantic. Vol. 2: Bony fishes part 1 (Acipenseridae to Grammatidae).
* ↑ Bernardes, R.Á., J.L. de Figueiredo, A.R. Rodrigues, L.G. Fischer, C.M. Vooren, M. Haimovici i C.L.D.B. Rossi-Wongtschowski, 2005. Peixes de Zona Econômica Exclusiva da Região Sudeste-Sul do Brasil: Levantamento com armadilhas, pargueiras e rede de arrasto de fundo. São Paulo: Editora da Universidade de São Paulo. 295 p.
* ↑ Claro, R. i L.R. Parenti, 2001. The marine ichthyofauna of Cuba. p. 21-57. A: Claro, R., K.C. Lindeman i L.R. Parenti (eds) Ecology of the marine fishes of Cuba. Smithsonian Institution Press, Washington i Londres. 253p.
* ↑ Nomura, H., 1984. Dicionário dos peixes do Brasil. Brasília: Editerra. 482p.
* ↑ Uyeno, T., K. Matsuura i E. Fujii (eds.), 1983. Fishes trawled off Suriname and French Guiana. Japan Marine Fishery Resource Research Center, Tòquio (Japó). 519 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# El Pui Fals

El Pui Fals és un paratge i partida rural del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori que havia estat del poble de Pessonada.
Està situat al sud-est de Pessonada, als peus de la cinglera de la Serra de Pessonada, a ponent de lo Solà i a llevant de la partida d'Obés.
Consta de 102,9554 hectàrees de conreus de secà, pastures, alguns ametllers i oliveres i zones de matolls i de bosquina. La partida inclou tot lo Solà.

## Etimologia

Rep el nom de Pui Fals perquè és un munt de roques i terra atarterades en aquell lloc procedent de l'erosió de la mateixa cinglera de la Serra de Pessonada, que en aquell lloc pren l'aspecte d'un puig (pui en el parlar pallarès).

## Referències

* ↑ «Dades extretes de la Sede virtual del Catastro». Arxivat de l'original el 2012-03-15. [Consulta: 9 juliol 2010].

## Enllaços externs

* Institut Cartogràfic de Catalunya; cal fer un pas d'aproximació
# Francisco Carbonell Magí

Francisco Carbonell Magí (València, 1790 - ?) fou un advocat i polític valencià. Regidor de l'ajuntament de València, a les eleccions a Corts Espanyoles de 1820 fou elegit diputat suplent amb credencials de tinent retirat de la Guerra del Francès, i no el va arribar a ocupar. El 1836 fou comandant de la guàrdia nacional i diputat provincial a València. El 1836 fou nomenat alcalde de València i rector de la Universitat de València (1845-1859) pel Partit Progressista, però el 1839 va girar vers el Partit Moderat. Fou novament diputat a Corts Espanyoles pel districte de Xelva el 1846 i el 1850, i governador civil de València el 1844, 1845, 1851 i 1852.
El 1858 es va oposar a que el seu partit ingressés a la Unió Liberal, però va acceptar després de ser nomenat senador vitalici. Fou el cap a València del Partit Moderat durant la Dècada Moderada. Deixeble seu fou Ciril Amorós i Pastor.

## Referències

* Biografies de polítics valencians Arxivat 2011-07-07 a Wayback Machine.
# Musaranya de Fernando Po

La musaranya de Fernando Po (Crocidura poensis) és una espècie de la família de les musaranyes (Soricidae). que viu al Camerun, Costa d'Ivori, Guinea Equatorial, Ghana, Guinea, Libèria, Nigèria, São Tomé i Príncipe i Sierra Leone. Està localment amenaçada en alguns indrets per la pèrdua i degradació del seu hàbitat.

## Referències

* ↑ The Taxonomicon (anglès)
* 1 2 Cassola, F. (2016). "Crocidura poensis (errata version published in 2017)." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 4 abril 2023]

## Enllaços externs

* BioLib (anglès)
# Freda Ahenakew

Freda Ahenakew (Ahtahkakoop, Saskatchewan, 1932 - 8 d'abril de 2011) fou una escriptora i lingüista cree del Canadà. Estudià ja de gran a la Universitat de Saskatchewan (1979) i a la Universitat de Manitoba (màster 1984) i donà classes a la reserva Lac la Ronde. De 1989 a 1996 fou professora de "Native Studies" a la Universitat de Manitoba. També fou assessora lingüística al Prince Albert Land Council. Fou nomenada Doctora Honoris causa per la Universitat de Saskatchewan el 1997, i membre de l'Orde del Canadà des del 1998. Fou una gran especialista en llengua cree, i fou autora dels llibres Cree Language Structures: A Cree Approach (1987), Kthkominawak otbcimowiniwbwa/Our grandmothers' lives, as told in their own words (1992), Wanisinwak iskwesisak : awasisasinahikanis = Two little girls lost in the bush: a Cree story for children (1991), i Wisahkecahk flies to the moon (1999).

## Bibliografia

* Cree language structures : a Cree approach (1987)
* How the birch tree got its stripes : a Cree story for children (1988)
* How the mouse got brown teeth : a Cree story for children (1988)
* Wisahkecahk Flies to the Moon (1999)
# Hoboken

«Hoboken» té aquests significats:
* Toponímia:
** Hoboken (Nova Jersey), ciutat dels Estats Units
** Hoboken (Geòrgia), ciutat dels Estats Units
** Hoboken (Anvers), districte d'Anvers, a Bèlgica
* Persones: Anthony van Hoboken (1887–1983), musicòleg holandès
* Miscel·lània: catàleg Hoboken, compilació de les obres de Joseph Haydn feta per Anthony van Hoboken
# Seient inclinable

Un seient inclinable és una butaca o sofà que es pot inclinar quan l'ocupant baixa el respatller i aixeca la part frontal. Té un respatller que pot inclinar-se cap enrere i amb freqüència un reposapeus, que pot ser estès per mitjà d'una palanca en el lateral, o pot estendre's automàticament quan es reclini l'esquena.
La butaca reclinable també es coneix com a butaca de relax.
Els reclinables moderns sovint compten amb un reposacaps ajustable, suport lumbar i un reposapeus independent, que s'ajusta amb el pes i l'angle de les cames de l'usuari, per tal de maximitzar el confort. També estan disponibles reclinables que estan adaptats per a persones discapacitades.

## Vegeu també

* Tamboret
* Puf
* Faldistori
* Sgabello

## Enllaços externs

* Decoració
# Peristeri

Peristeri (grec: Περιστέρι, que significa colom), antigament Peristerio i Peristerion, és un municipi de l'àrea urbana d'Atenes, Grècia, que es troba a 5 km al nord-oest del centre de la ciutat. Té una extensió d'uns 10 km² i fa frontera amb el riu Cefís, l'Avinguda Athinon (GR-8), Khaidari a l'oest i Petroupoli al nord-oest. L'àrea inclou la meitat nord de l'àrea industrial d'Atenes.

## Transport

La terminal d'autobusos d'Atenes és a l'est de Peristeri, prop de la seva estació més propera a Sepolia. El 2004 s'hi va obrir una estació de metro anomenada Hàgios Antonios, per la proximitat a l'església d'Hàgios Antonios (Sant Antoni). A finals del 2009 van obrir dues altres estacions, Peristeri (prop de l'ajuntament) i Anthoupoli (prop del carrer Thivon).

## Evolució de la població

Com que Peristeri es troba al centre de l'aglomeració urbana d'Atenes, pràcticament la totalitat del seu terreny està construït. Això dificulta la creació de nous habitatges i, en conseqüència, l'augment del nombre de residents.
| Any | Població |
| 1991 | 141.971 |
| 2001 | 146.743 |

## Esports

Peristeri té un equip de futbol en la primera divisió grega, l'Atromitos. Va baixar a la Beta Ethniki (segona divisió) la temporada 2008-2009 però va tornar a la primera divisió la temporada 2009-2010.
El Peristeri BC, un equip de bàsquet de A1 Ethniki, la primera divisió de bàsquet, juga a l'estadi Peristeri (o Estadi d'Andreas Papandreou). L'aforament de l'estadi és de 4.000 persones i pertany a l'ajuntament.

## Personatges famosos

* Grigoris Bithikotsis (1922-2005), cantant i compositor
* Angela Dimitriou, cantant
* Vangelis Ploios, actor

## Ciutats agermanades

Peristeri està agermanada amb:
* Iaşi, Romania
* Ruse, Bulgària.

## Referències

* 1 2 Autoritat Estadística Grega, www.statistics.gr Arxivat 2010-11-13 a Wayback Machine. [Consulta:7 de novembre del 2010](grec) (anglès)
* ↑ «Ruse Municipality - Fraternize Cities». © 2008-2009 Ruse Municipality. [Consulta: 6 juliol 2009]. (anglès)

## Enllaços externs

* Lloc web oficial de Peristeri (grec)
# El Puig

«El Puig» té aquests significats:
# Fontirroig

Fontirroig és un cognom d'origen català.

## Història

Ampelio Alonso de Cadenas, Vicente de Cadenas y Vicent i Liliana Ruiz Carrasco en la seva obra "Blasonario de la consanguinitat ibèrica" afirmen que aquest és un cognom català radicat a Girona. Van passar a Mallorca, on Julià Font i Roig està enterrat a la catedral de Palma i la seva tomba és considerada d'estil neogòtic. Joanot Fontirroig, que el 1637 apareix com mercader, era avantpassat de Joan Fontirroig, que va ser confrare de Mallorca l'any 1708. Cavallers Fontirroig van ser nomenats ciutadans militars de Mallorca al llarg dels segles. Manuel Andreu Fontirroig nascut el 1898 i mort el 1976 va ser un escriptor i poeta mallorquí que es va dedicar principalment al teatre i la poesia, escrivint obres en català i en català. Consta a l'Arxiu Històric Nacional d'Espanya datat el 1918, l'expedient acadèmic de Bernat Fontirroig García, alumne de la Facultat de Ciències de la Universitat Central, natural de Maó (Menorca, Balears).
L'origen d'aquest cognom està lligat al cognom Font. S'origina la casa de "Font i Roig" o "Font i Roig" per l'enllaç matrimonial de Joan Font amb la senyora Margarita Roig de Porreres. D'aquesta casa de Font i Roig és línia la de Font de Sineu. Joan Font i Roig, el darrer home d'aquesta línia, va morir el 1825, i la seva filla i hereva casà amb Salvador Morell i Esteva.

## Descripció de l'escut heràldic

Les armes que més comunament apareixen en els diversos llocs d'internet, així com en diversos llibres que tracten el tema de l'heràldica dels cognoms són:
El camp de sinople, un chevrón d'or.
Però cal destacar que també es presenten altres escuts d'aquest cognom català.

## Personatges cèlebres amb el cognom Fontirroig

* Julià Fontirroig: Fra Dominic;
* Antoni Fontirroig: Fra Dominic;
* Joanot Fontirroig: Mercader;
* Joan Fontirroig: Confrare de Mallorca, pertanyent al braç noble;
* Manuel Andreu Fontirroig: Escriptor;
* Mateu Fontirroig Jordà: Educador;

## Referències

* Nobiliario Mallorquí de Joaquim Maria Bover.
* El Solar Català, Valencià i Balear d'A i A. García Carraffa amb la col·laboració d'Armand de Fluvià i Escorsa.
* Diccionari Heràldic i Nobiliari dels Regnes d'Espanya de Fernando González-Doria.
* Repertori de Blasones de la Comunitat Hispànica de Vicente de Cadenas.
* Heràldica Catalana de Francesc d'A. Ferrer i Vives.
* Antologia de les lises a l'Heràldica Espanyola de Maria Pilar Travesedo.
* Blasonario de la Consanguinitat Ibèrica de Ampelio Alonso de Cadenes i López i Vicente de Cadenas y Vicent.

## Enllaços externs

* Historia y heráldica del apellido Font y Roig
* Enciclopèdia de Cognoms Catalans Arxivat 2010-08-29 a Wayback Machine.
* Blasonari Genealogía y Heráldica
* Blasonario de la Consanguinidad Ibérica
# Avalon

«Avalon» té aquests significats:
* Avalon (Califòrnia), població dels Estats Units a l'estat de Califòrnia.
* Avalon (Geòrgia), població dels Estats Units a l'estat de Geòrgia
* Avalon (Pennsilvània)
* Avalon (videojoc), videojoc d'acció i aventures publicat en 1984 per a ZX Spectrum.
* Avalon Hill, empresa de jocs de taula especialitzada en wargames i jocs d'estratègia.
* Avalon (pel·lícula), pel·lícula del 1990, dirigida per Barry Levinson.
* Península d'Avalon a l'illa de Terranova al Canadà
* Avalon (mitologia)
# Musaranya de Glass

La musaranya de Glass (Crocidura glassi) és una espècie de la família de les musaranyes (Soricidae) que viu a Etiòpia. El seu hàbitat, d'àmbit restringit, es veu amenaçat pels incendis i el sobrepasturatge del bestiar.

## Referències

* ↑ The Taxonomicon (anglès)
* 1 2 Lavréntxenko, L.; Kennerley, R. (2016). "Crocidura glassi." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 4 abril 2023]

## Enllaços externs

* BioLib (anglès)
# Freddie (cantant hongarès)

Freddie (nom de naixement Gábor Alfréd Fehérvári, Győr, 8 d'abril de 1990) és un cantant hongarès conegut internacionalment per haver representat el seu país al Festival d'Eurovisió l'any 2016. Va donar-se a conèixer a Hongria per haver quedat en 4t lloc del programa de televisió musical Rising Star. Entre 1995 i 2007 va exercir d'entrenador de futbol i va estudiar comerç. L'any 2010, després de la seva participació en el programa de televisió Rising Star, inicià la seva carrera musical.

## Discografia
### Singles

* Mary Joe (2015)
* Pioneer (2015)

## Referències

* ↑ http://www.eurovision.tv/page/news?id=freddie_wins_in_hungary
* ↑ http://www.eurovision.tv/page/news?id=hungary_participants_of_a_dal_2016_announced
# Paulo Silas do Prado Pereira

* «Paulo Silas» redirigeix aquí. Si cerqueu el poeta esperantista, vegeu «Paulo Silas (esperantista)».
Paulo Silas do Prado Pereira (Campinas, Brasil, 27 d'agost de 1965) és un exfutbolista brasiler. Va disputar 34 partits amb la selecció del Brasil.

## Referències

* ↑ National Football Teams
* ↑ «Todos os brasileiros - 1986» (en portuguès). FolhaOnline, 09-12-2005. [Consulta: 16 desembre 2017].
* ↑ «Todos os brasileiros - 1990» (en portuguès). FolhaOnline, 09-12-2005. [Consulta: 16 desembre 2017].
# Heleen van Royen

Heleen van Royen o Helena Margaretha Kroon (Amsterdam, 9 de març de 1965) és una novel·lista i periodista neerlandesa.
La seva novel·la De gelukkige huisvrouw va ser la novel·la neerlandesa més venuda el 2010. Les descripcions més naturals de sexualitat -inclosa la seva pròpia- que es troben en els seus llibres i les seves columnes han trobat una atenció considerable, igual que les seves personals revelacions sobre fantasies sexuals, fins i tot al punt de ridiculitzar-se: Dorine Wiersma va guanyar el Premi Annie M.G. Schmidt per a la millor cançó teatral per "Stoute Heleen", un cru «pastiche» de van Royen de representacions de la seva pròpia sexualitat. Dos de les seves novel·les han estat adaptades per a pel·lícules, De gelukkige huisvrouw (2009, adaptada al mateix any) i De ontsnapping 2010. Al novembre de 2006, Van Royen va posar nua per a Playboy.

## Referències

* ↑ «Heleen van Royen bestverkochte Nederlandse romanschrijver van 2010». Algemeen Nederlands Persbureau, 04-02-2011 [Consulta: 6 abril 2016].
* ↑ «Heleen van Royen onthult seksuele fantasieën». De Telegraaf, 16-05-2011 [Consulta: 6 abril 2016].
* ↑ Wels, Rinske «De verkeerde kant van het fatsoen». Trouw, 06-05-2009 [Consulta: 14 abril 2016].
* ↑ Groenewoud, Marion «Cabaretiere heeft succes met Heleen van Royen-lied». De Stentor, 20-03-2008 [Consulta: 14 abril 2016].
* ↑ «De Ontsnapping van Heleen van Royen verfilmd». De Telegraaf, 03-02-2010 [Consulta: 14 abril 2016].
# Fontioso

Fontioso és un municipi de la província de Burgos, que limita amb Lerma, Pineda-Trasmonte, Bahabón de Esgueva i Cilleruelo de Abajo. El poble de Fontioso és entre les capçaleres del riu Franco i d'un afluent del riu Esgueva. Prop hi ha l'autovia A-1 i la carretera N-I.
Evolució demogràfica :
| 1991 | 1996 | 2001 | 2004 |
| 105 | 103 | 77 | 67 |